Danu Gunung Tujuh

**Danau Gunung Tujung** inggih punika danau sané magenah ring Désa Pelompek, Kecamatan Kayu Aro, Kabupatén Kerinci, Jambi. Danau puniki magenah ring wewengkon Gunung Tujuh, silih tunggil gunung sané wénten ring duri Gunung Kerinci. Gunung Tujuh ngranjing ring wewengkon Taman Nasional Kerinci Seblat sané rumasuk ring Situs Warisan Gumi UNESCO. Gunung Kerinci sané wénten irika pastika kadadosang tetujon utama krana gunung punika gunung sané aktif tur pinih tegeh ring Indonésia, tegehnyané sawatara 3805 mdlp. Para wisatawan sané seneng sareng kawéntenan palemahan pastika seneng sareng Danau Gunung Tujuh, sané kadadosang danau pinih tegeh ring Indonésia. Danau puniki tegehnyané 1950 méter ring ajeng permukaan pasihé. Danau puniki taler dados danau sané tegehnyané nomer kalih ring Indonésia, sasampun 13 danau-danau alit sané lianan sané magenah ring Gunung Talamau Sumatra Barat ring tegehnyané 2750 mdlp.

## Wentuknyané
Manut saking wastannyané danau puniki kakelilingin olih pitu gunung inggih punika Gunung Hulu Tebo (2.525 mdpl), Gunung Hulu Sangir (2.330 mdpl), Gunung Madura Besi (2.418 mdpl), Gunung Lumut sané akéh katumbuhin lumut (2.350 mdpl), Gunung Selasih (2.230 mdpl), Gunung Jar Panggang (2.469 mdpl), miwah Gunung Tujuh  (2.735 mdpl). Ring makudang-kudang gunung wénten sané madué sumber yéh sané ngawinang yéh ring danau puniki nénten pacang telas-telas.

## Jalur Pendakiannyané
Pendakian saking gerbang pos Taman Nasional Kerinci Seblat ngantos Danau Gunung Tujuh ngamerluang galah sawatara duang ngantos tigang jam. Saking gerbang pos Taman Nasional Kerinci Seblat wénten kalih pilihan jalur pendakian, inggih punika jalur sané kapertama langkungan asahnyané nanging dohan saking jalur sané kaping kalih. Jalur sané kaping kalih madué tanjakan sané abing, nanging nampekan. Makakalih jalur punika pacang matemu tur sasampunnyané para pendaki patut ngaléwatin jalur nuunang sané abing tur ngantos ring sisi Danau Gunung Tujuh. Saking irika para pendaki prasida nyingakin danau pinih tegeh ring Asia Tenggara punika.

## Sumber Kauripan
Danau Gunung Tujuh taler kaanggén olih para krama irika dados genah ngrereh pangupa diri. Wénten pondok-pondok sané magenah ring sisin danau sané kaanggén olih nelayan dados genah meneng. Sawai-wai para juru pencar ngrereh ulam nganggén jukung miwah lukah. Jukung sané kaanggén kakaryanin saking kayu tur ukurannyané sawatara 30–40&nbsp;cm. Lukah sané kaanggén olih juru pencaré kakaryanin saking tiing-tiing sané kaanyam. Lukah puniki kategul ring tengah tali, tur ring ujung tali kategul botol miwah batu ring ujung sané lianan sané kadadosang pemberat.

## Mitos
Danau Gunung Tujuh kaloktah dados Danau Sakti olih para krama Kerinci. Yéh danau punika pastika bersih,wénten makudang-kudang punya sané bah irika, nanging don saking punya punika nénten wentén ring danau punika. Manut saking sané kabaosang olih krama irika, wénten makudang-kudang kejadian anéh sakadi cuaca sané sagét-sagét marubah. Masyarakat irika pracaya indik Danau Gunung Tujuh kamenengin olih makhluk alus sané wentuknyané manusa sané mawasta “Lbei Sakti” miwah “Saleh Sri Menanti”, kasarengin antuk panjaknyané sané marupa harimau.

## Pustaka